text: Днес на световното: Мексико и Япония застават на пътя на Бразилия и Белгия - Спорт - Дневник
  07:00, 02 юли 18 , 5997
  След като част от големите фаворити на това световно първенство си тръгнаха, Бразилия се впуска във фазата на директните елиминации, с надежда не повтаря грешките на другите. Петкратните световни шампиони срещат Мексико в първия мач от днешната програма на световното.
  В 17 часа в Самара футболистите на Тите ще се изправят срещу Мексико, който победи шампиона от преди четири години Германия. Освен мексиканците, друг проблем за Бразилия ще бъде 35-градусовата жега, каквато е прогнозирана в часовете около двубоя.
  С две победи и равенство дотук, както и само един допуснат гол, Бразилия показва стабилна игра. Мексико беше на висота в първите си две срещи, но след това се срина срещу Швеция, губейки с 0:3.
  "Те са стабилен отбор и това, че са загубили не ни заблуждава. Победиха Германия с много стабилна игра, затова ще сме внимателни. Доста са добри на контраатака и имат сериозна скорост в предни позиции", каза Тиаго Силва за съперниците на Бразилия.
  В тима на петкратните световни шампиони е възстановен Марсело, който получи контузия в последния мач. Извън сметките обаче е Дъглас Коста, който е с мускулна травма.
  Треньорът на Мексико Хуан Карлос Осорио предупреди, че отборът му няма да играе, както с Германия, а може да изненада.
  "Ние сме разнообразен отбор и имаме достатъчно качество в средата на терена. Вярвам, че можем да държим топката и ако се налага ще го направим. Не бива да даваш прекалено много инициативата на силен отбор като бразилския", каза Осорио.
  Мексико се надява да нанесе първа за губа на Бразилия от 20 мача насам.
  В 21 часа е другият осминафинал, който противопоставя Белгия и Япония. "Червените дяволи" започнаха турнира с надежда не просто да стигнат директните елиминации, а да направят нещо значимо, докато за Япония е успех, че излезе от много равностойна група.
  Азиатците обаче не се намират в най-добрата си форма, като имат само две победи в последните си девет мача и дотук на турнира допуснаха гол във всяка една среща. Освен това Япония никога не е стигала по-напред от осминафинал.
  Белгия отпадна на четвъртфинал преди четири години, но сега очакванията пред талантливото поколение на страната са по-големи. Въпреки това селекционерът Роберто Мартинес не си прави илюзии, че мачът ще бъде лесен.
  "Японските играчи имат голяма енергия и дисциплина, което ги прави много трудни за преодоляване. Имат футболисти, които са били в силни отбори в Европа, така че аз очаквам много тежък мач", каза Мартинес.
  Всички срещи от световното можете да гледате във фен зоната на мястото на бившия стадион "Юнак".
  07:02, 02 юли 18
  Рейтинг: 2721 07:10, 02 юли 18 Весело
  Време е Ней да оди да прай компания на Меси , Роналдо и Йозил и да попълни карето за белот...
  Рейтинг: 608 07:22, 02 юли 18 Неутрално
  Тук нещата изглеждат уж сигурни за фаворитите, но то така беше уж и за Испания вчера. :)
  Рейтинг: 4100 08:00, 02 юли 18 Неутрално
  Ацтеките могат да продължат касапницата за бивши шампиони, в каквото се превърна това първенство. Един отбор от Уругвай или Франция също ще отпадне. Дано да има нов шампион, а не само обичайните заподозрени.
  Рейтинг: 4920 08:56, 02 юли 18 Неутрално
  Много необичайно първенство. Може би защото не съм специалист, но виждам участието на този етап на отбори, които не са ми познати като футболни сили. Жалко, че я няма Исландия...
  Рейтинг: 2597 09:03, 02 юли 18 Неутрално
  Залагам на Мексико и Белгия.
  Рейтинг: 849 09:18, 02 юли 18 Неутрално
  Бих заложил на Бразилия,ако до Неймар имаше поне един Робиньо.
  Рейтинг: 680 09:26, 02 юли 18 Неутрално
  Никой от обичайните фаворити не заслужава световната титла. Иска ми се шампион да е някой, който не е бил досега. Хърватите са гола вода. Най-стабилния тим сякаш е Швеция, които традиционно не съм им фен.
  Рейтинг: 1152 09:47, 02 юли 18 Неутрално
  Съгласен за Хрватска , мноооого повече очаквах от тях .Снощи се загубиха в средата , а треньора закъснява със смените ......
  Шведите са супер стабилни , макар и отегчителни за гледане .
  Бразилия е най силния отбор до тук , според мен .После Белгия
  Рейтинг: 414 09:54, 02 юли 18 Неутрално
  Редовните лаладжии и под тая новина...Няма кой да спре Бразилия, не го ли разбрахте?
  Рейтинг: 849 10:05, 02 юли 18 Неутрално
  "Днес на световното: Мексико и Япония застават на пътя на Бразилия и Белгия"
  Не може ли да се каже така: Днес на световното Бразилия и Белгия застават на пътя на Мексико и Япония по пътя им за извоюване на първа шампионска титла.
  Свидетели сме отново на медийни фаворизации на отбори , които с нищо не показаха , че са фаворити. Така безславно отпаднаха "фаворитите" Германия , Испания и Аржентина. Днес очаквам останалите "фаворити" да отпаднат. Поне до сега , особено Бразилия не показа с играта си, че е фаворит и че заслужава световна титла.
  Рейтинг: 849 10:08, 02 юли 18 Весело
  Да обобщя: днес ще викам за Мексико и Япония.
  10:28, 02 юли 18
  Рейтинг: 1120 10:49, 02 юли 18 Неутрално
  Неймар много хлаче и се сърди - типичен инфантил и лигльо, но не трябва да се заблуждаваме - Бразилия е достатъчно силна и единственият ѝ проблем е да не се срине до асистенти на лигльото - тогава ще изхвърчат; тоест, въпрос е на характер на останалите освен Неймар
  Рейтинг: 739 11:13, 02 юли 18 Неутрално
  Бразилия е в един поток с Белгия и Франция. И двата отбора са в състояние да отстранят Бразилия преди финала.
  Рейтинг: 1335 11:36, 02 юли 18 Неутрално
  Футболът се разви навсякъде. Е, има и изключения - като нас, където е непрестанен даунгрейд.
  Рейтинг: 1019 12:04, 02 юли 18 Неутрално
  Преди това обаче Франция трябва да се справи с Кавани, Соарес и една защита, която не взема завоите, като тролей номер 5 на обръщалото, както беше при аржентинците.
  Рейтинг: 1019 12:11, 02 юли 18 Неутрално
  Ако погледнеш едно доскорошно футболно джудже - Швейцария, само в западния парк край Цюрих има 13 футболни игрища с нормални размери, към всяко от които си има треньори, които водят тренировки или свирят мачове на аматьори от всякакви възрасти.
  Рейтинг: 739 12:11, 02 юли 18 Неутрално
  Съгласен съм - Уругвай е корав отбор. Но Франция разполага с голяма бързина и качество в предни позиции, а също така средна линия, която грамотно играе в дефанзивната фаза на играта. Нищо сигурно разбира се няма в такъв мач.
  За любимата ми Аржентина просто не ми се говори - Сампаоли и Меси са престъпници.
  Само за сравнение как Роналдо още от тунела надъхваше съотборниците си, а меси се криеше като мишка по терена. А Агуеро и Дибала смъртни резерви - нямам думи.
  Рейтинг: 1019 12:38, 02 юли 18 Неутрално
  А и онова недуразумение - Паулиньо!
  Рейтинг: 591 12:52, 02 юли 18 Любопитно
  "друг проблем за Бразилия ще бъде 35-градусовата жега"
  На мексиканците няма ли да им е жега?
  Рейтинг: 4101 13:04, 02 юли 18 Любопитно
  Искрено пожелавам успех днес на Мексико срещу Бразилия! :-)
  А, за другя мач Япония няма големи шансове срещу Белгия...
  Рейтинг: 542 13:05, 02 юли 18 Неутрално
  Шведите са дърводелци без особено голям потенциал.
  Рейтинг: 542 13:14, 02 юли 18 Неутрално
  Паулиньо е добър играч и направи силен сезон за Барса.
  Рейтинг: 4920 16:57, 02 юли 18 Неутрално
  Спомените ми за България са отпреди 25 години, уви. Може би защото хвърлям по едно око само по време на световни първенства. Може би трябва да започна да гледам само европейски :)